Csongrád Város Polgármesterétől

Száma: Ref/76-1/2021

Témafelelős: Cseri Gábor

 Szepesi Dóra

ELŐTERJESZTÉS

## Csongrád Városi Önkormányzat Képviselő-testülete2021. szeptember 30. napján tartandó ülésére

Tárgy: Csongrád Város Kulturális, Közművelődési Koncepciója és Intézkedési Terve 2021-2026.

**Tisztelt Képviselő-testület!**

Az önkormányzat II. félévi Munkaterve alapján 2021. szeptember 22. napjára tűzi ki Csongrád Város Kulturális, Közművelődési Koncepciója és Intézkedési Terve 2021-2026. című napirendi pont tárgyalását.

Az előkészítő munkálatok részeként az önkormányzat 2021. év elején személyes egyeztetést kezdeményezett az intézmények vezetőivel, a kulturális területen tevékenykedő civil egyesületek prominens képviselőivel, ahol kérte közreműködésüket a koncepció megalkotásához, javaslatok, elképzelések.

Az elkészült dokumentum -az előterjesztés melléklete- tartalmazza a jelenlegi helyzetelemzést, majd a konkrét feladatokat, célkitűzéseket mind a város, mind az intézmények szempontjából. Az anyag kitér az együttműködő partnerekkel történő közös további lehetőségekre is.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

Csongrád Városi Önkormányzat Képviselő-testülete a **„Csongrád Város Kulturális, Közművelődési Koncepciója és Intézkedési Terve 2021-2026.”** című előterjesztést megtárgyalta, és az alábbi döntést hozza:

**A Képviselő-testület elfogadja** Csongrád Város Kulturális, Közművelődési Koncepcióját és Intézkedési Tervét 2021-2026. évi intervallumra vonatkozóan az előterjesztés mellékletében szereplő tartalommal; valamint köszönetét fejezi ki azoknak az intézményvezetőknek, egyesületi elnököknek és minden közreműködőnek, akik munkájukkal segítették a koncepció létrejöttét.

Határidő: szöveg szerint

Felelős: Bedő Tamás, polgármester

Erről értesítést kapnak:

1. A Képviselő-testület tagjai
2. Kulturális referens és általa:
3. Az érintettek

Csongrád, 2021. szeptember 9.

 **Bedő Tamás**

 polgármester